Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Viis iisraellast said erinevaid vigastusi
Juudas, Samaarias ja Jordani orus toimunud terrorirünnakuis.
Iisraeli peaminister rõhutab:
Iisraeli kaitseaparaat on kõigil rindeil valmis.
Iisraeli president Isaac Herzog tundis kaasa liibanonlastele
ja hoiatas samas Iraani käsilast Hezbollah't.
Juudas, Samaarias ja Jordani orus toimus erinevaid terrorirünnakuid,
samal ajal, kui jätkuvad ponnistused terrorielementide väljajuurimiseks
ja põhjarindel Hezbollah'ga ähvardab valearvestus sõjaks muutuda.
Iisraeli Kaitsejõud (IDF), Julgeolekuagentuur (ISA)
ja Piiripolitsei eriüksused tegid öösel terrorismivastaseid reide,
mille käigus vahistati 9 terrorismis kahtlustatavat.
Operatiivtegevus toimus samal ajal erinevate terroriaktidega,
millest esimene leidis aset Ma'ale Adumimis,
ca 7 km Jeruusalemmast idas.
Umbes pool neli saabus 20. eluaastais terrorist kaubamaja juurde,
relvastatuna püstoli ja noaga. Ta avas tule kõigis suundades
ja haavas viit tsiviilelanikku, kes said erinevaid vigastusi.
Ühel tuvastati tõsine seisund, kahel keskmine ja ülejäänuil kergem.
Terrorist püüdis seejärel põgeneda. Puhkusel viibinud piiripolitseinik,
kes oli juuksuris, lahkus sealt ja hakkas terroristi otsima.
Ta polnud algul kindel, kas leidis terroristi või mitte, hüüdis teda
ja kui terrorist tule avas, vastas ohvitser samaga ja elimineeris ta.
Nii päästis ta piirkonnas mitmeid elusid.
Kui terrorist õnnestus edukalt mõne minutiga kahjutuks teha,
kasutas Iisraeli riikliku julgeoleku minister Itamar Ben Gvir võimalust
toonitada valitsuse poliitikat
anda Iisraeli kodanikele juurdepääs relvadele,
mis aitab vähendada reageerimiskiirust terroriaktidele.
Meie poliitika riikliku julgeoleku ministeeriumis
on anda relvi võimalikult paljudele kodanikele,
kes suudavad kaitsta ennast ja iisraellasi.
See on tähtis, end tõestanud poliitika.
Seekord oli see piiripolitseinik ja viimati oli see kodanik.
Usun, et kodanike, piiripolitseinike ja politseijõudude kombinatsioon,
kes kaitsevad ühiselt Iisraeli riiki, on parim lahendus.
Teisest rünnakust teatati Eshtamoa ristmikul, Hebroni mäe lähedal,
kus noaga relvastatud palestiinlane püüdis pussitada IDF sõdureid,
kes vastasid püssitulega ja elimineerisid ründaja.
Iisraellaste seas vigastusi ei esinenud.
Hamra risttee lähedal Jordani orus teatati tulistamisest möödasõidul.
Kuigi tsiviilelanike sõiduk sai kannatada, ei saanud keegi haavata
ja IDF käivitas koos ISAga tagaotsimise
põgenenud ründajate leidmiseks.
Iisraeli peaminister Benjamin Netanyahu
külastas koos kaitseminister Yoav Gallantiga
IDF Keskväejuhatuse peakorterit, kus neile anti põhjalik ülevaade olukorrast
viimaste julgeolekuarengute järel.
Esmalt tahan kiita piiripolitseinikku, kes sekkus kiirelt ja otsustavalt
ning elimineeris terroristi Ma'ale Adumimis.
Hindan seda väga, nagu sedagi, mida täna siin nägin.
Lõpetasin just põhjaliku ülevaate kaitseministriga,
IDF peastaaabiülema, keskväejuhatuse juhi ja sõduritega,
ja nägin innovaatilisi vahendeid, mida IDF kasutab siin võitluses terrorismiga.
Tuletan meelde,
et seni oleme sulgenud kõigi iisraellasi mõrvanute arved.
See on kombinatsioon inim- ja tehisintellektist
ning rohkest nutikusest ja pühendumusest.
Minu meelest tegutseb IDF täisvõimsusega
ja on valmis tegelema väljakutsetega kõigil rinnetel.
Netanyahu toonitas, et paralleelselt Iisraeli julgeolekulise valmisolekuga
on ka Iisraeli majandusse tehtud olulisi välisinvesteeringuid,
mis tõestavad, et siseriiklikud rahutused
seoses vasturääkiva kohtureformiga
ei kujuta vahetut ohtu riigi vastupidavusele.
Mitte üksnes IDF pole tugev, seda on ka Iisraeli majandus.
Meile räägiti täna, et Amazon investeerib 26 miljardit seeklit
Iisraeli majandusse, ja varem teatati,
et Intel plaanib investeerida 25 mlrd USD
ja NVIDIA ehitab siin superarvutit.
Tõesti, IDF on tugev, nagu ka Iisraeli majandus.
Iisraeli ühiskond ja demokraatia saavad sellest tugevamaks.
Tahaksin öelda, et töötan päeval-ööl koos teistega selle lahenduse nimel.
Tasub märkida, et kuigi Iisraeli ja palestiinlaste vahel
ei toimu mingit poliitilist protsessi peale julgeolekukoostöö
Iisraeli kaitseaparaadi ja Palestiina omavalitsuse (PO) julgeoleku vahel,
siis USA suhtleb nii Jeruusalemma kui Ramallah'ga
nn kahe riigi lahenduse teemal.
Oleme tõstatanud selle teema korduvalt oma aruteludes
Iisraeli juhtidega ja ka vestlustes PO juhtidega.
Pressibriifingul tunnistas välis- ministeeriumi esindaja Matthew Miller
ka suhete normaliseerimisplaane Iisraeli ja Saudi Araabia vahel,
mis viimase sõnul sõltuvad progressist
poliitilises protsessis palestiinlaste küsimuses.
Välisministeerium on tegelenud normaliseerimise edendamisega.
Minister Blinken käis Saudi Araabias
ja rääkis kroonprintsiga suhete normaliseerimisest Iisraeliga
ning on arutanud seda hiljem ka Iisraeli peaministriga.
Saudi Araabia välisminister tegi selgeks,
et üks asi, mis neid normaliseerimise kontekstis huvitab,
on näha progressi Iisraeli ja palestiinlaste küsimuses.
Miller mainis ka jätkuvaid lahinguid palestiinlaste rühmituste vahel
Liibanonis Ain Al-Hilweh pagulas- laagris, kust tuhanded on põgenenud,
kuna tulevahetustes on hukkunud 11 võitlejat
ja kümned teised on haavatud.
Jälgime häirivaid raporteid
süveneva vägivalla kohta pagulaslaagris,
mis on viinud 11 inimohvri ja paljude haavatuteni, sh kaks last,
ja vähemalt 2000 inimest on kodudest lahkunud.
Eriti teevad muret raportid, mille järgi vägivald on kahjustanud
vähemalt kaht UNRWA kooli. Kiidame UNRWA tööd
varjupaikade ja humanitaarteenuste osutamisel kodu kaotanuile
ja kutsume kõiki laagri rühmitusi respekteerima tsiviilelanike kaitset
ja väärikust, avalikku ja eraomandit, sh koole ja tervishoiuasutusi,
ja järgima neutraalsuse, sõltumatuse ja erapooletuse põhimõtteid,
sh arstiabi respekteerimist.
Kui Liibanonis jätkub palestiinlaste vaheline võitlus
ja vaherahu pole kuskil näha, jälgib Iisrael hoolikalt oma piiri Liibanoniga
ning kõrged julgeolekuametnikud on kinnitanud,
et pinged on jõudnud kõrgeimasse punkti
pärast 2. Liibanoni sõda 2006. a.
Liibanoni piiri külastanud Iisraeli president Isaac Herzog
avaldas kaastunnet liibanonlastele,
kes peavad elama Hezbollah' esindatud Iraani türannia all.
Külastan täna Iisraeli põhjaosa, piiri Liibanoniga.
See on uskumatu, kaunis, võimas piirkond, suurepärase rahvaga,
kes teeb vaid head meie riigi ehitamisega.
Vaatan teisele poole piiri Liibanoni, mis on hävingus, kokku varisemas.
See on tragöödia. Sirutame käed liibanonlastele.
Nad ei vääri Iraani nõidust, mis tapab ja hävitab mitmeid nende riigi osi.
Kindlasti ei vääri nad Hezbollah' osalust,
kes õõnestab nende stabiilsust ja heaolu.
Mis tähtsaim - tahan öelda meie vaenlastele,
eriti Hezbollah'le teisel pool piiri - ärge laske end eksitada.
IDF on tugev, ühtne, võimekas
ning kaitseb meie suveräänsust ja julgeolekut ja Iisraeli rahva heaolu.
See on meie esmane prioriteet.
Enne Iisraeli presidendi visiiti külastas Iisraeli põhjarinnet
ka IDF peastaabiülem kindralleitnant Herzi Halevi,
kes sai ülevaate olukorrast
91. divisjoni ehk Galilea formatsiooni komandöridelt
ja Põhja Väejuhatuse ülemalt Ori Goldinilt.
IDF esinduse teatel vaatasid nad üle sündmused ja erinevad meetmed,
mida divisjon on kasutanud suveräänsuse rikkumiste peatamiseks
ja ennetamiseks piiriregioonis.
Ja kuigi pinged põhjarindel nõuavad kõrgendatud valmisolekut,
plaanib Iisrael ekspluateerida oma loodusvarasid,
et tõhustada riigi positsiooni diplomaatiliselt, aidates hädas liitlasi
ja toetades samas Iisraeli kodanikke keset tõusvaid eluasemekulusid.
Iisraeli tugevaim diplomaatiline trump on gaas.
Maa, mis voolab piima, mett ja gaasi.
Kõik regioonis ja maailmas tahavad Iisraeliga gaasi pärast suhelda.
Meie võime eksportida gaasi kontrollitud määral
on suur diplomaatiline relv,
mis tugevdab Iisraeli positsiooni regioonis ja maailmas.
Kui võtame majandusaspekti
kümnetesse miljarditesse ulatuva pideva sissetulekuga Iisraeli kassasse
riigi kodanike kasuks ja elatuskuludega võitlemiseks,
koos diplomaatilise kasuga Iisraeli positsiooni tugevdamiseks,
peame suurendama gaasieksporti nõutava koguseni.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite aidata kaasa TV7 Iisraeli büroo annetuspõhisele tööle,
kaaluge selle rahalist toetamist. Igasugused annetused aitavad.
Seda saab teha meie veebilehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri